Ilmastokokouksen logo. **Ilmastokokoukset** 

 

* Earth Summit, 1992
	+ YK:n ilmastonmuutos­konventti
* COP11: Montreal, 2005
* COP13: Bali, 2007
* COP15: Kööpenhamina, 2009
* COP21: Pariisi, 2015
	+ Pariisin ilmastosopimus
* COP26: Glasgow, 2021
* COP27: Sharm el-Sheikh, 2022
* COP28: Dubai, 2023

Raportit ja vetoomukset 

* Kioton pöytäkirja
* Sternin raportti, 2006
* Oregonin vetoomus

**Glasgow’n ilmastokous 2021** (**COP26**, *Conference of the parties*) oli Yhdistyneiden kansakuntien järjestämä konferenssi, johon YK:n ilmastonsuojelun puitesopimuksen allekirjoittajamaat kokoontuivat tarkastelemaan ilmastopolitiikkaansa. Se alkoi 31. lokakuuta 2021 ja päättyi 13. marraskuuta 2021. Kokoukseen osallistui paikan päällä arviolta noin 25 000 ihmistä.

Taustaa
-------

Glasgow’n ilmastokokous oli 26. kerta, kun YK:n ilmastonsuojelun puitesopimuksen osapuolet tapasivat. Edellinen konferenssi oli Madridissa vuonna 2019. Glasgow’n kokous oli tarkoitus järjestää jo vuonna 2020, mutta sitä siirrettiin koronapandemian vuoksi.

Syyskuussa 2021 YK:n raportti, jossa jäsenmaiden ilmoittamat toimet päästöjensä rajoittamiseksi (NDC, *Nationally Determined Contributions*) koottiin yhteen, varoitti maapallon lämpenevän näillä toimilla 2,7 astetta vuosisadan loppuun mennessä, kun Pariisin sopimuksessa se pyrittiin rajaamaan korkeintaan 1,5 asteeseen.

Julistuksia
-----------

Boris Johnson, Narendra Modi ja Antonio Guterres
Isäntämaa Ison-Britannian pääministeri Boris Johnson pitämässä avajaispuhettaan.
Intian pääministeri Narendra Modi sanoi puheessaan kokouksen toisena päivänä, että Intia aikoo saavuttaa nettonollapäästöt vuoteen 2070 mennessä.

Niin ikään kokouksen toisena päivänä yli sadan maan johtajat lupasivat lopettaa maailman metsäkadon vuoteen 2030 mennessä. Hankkeeseen aiotaan käyttää 19,2 miljardia euroa julkista ja yksityistä rahoitusta. Sitoumuksessa on mukana myös Suomi. Samana päivänä myös yli 80 maata lupasi vähentää metaanipäästöjään 30 prosentilla vuoden 2020 tasosta vuoteen 2030 mennessä, näiden joukossa Yhdysvallat ja Euroopan unionin jäsenmaat.

Tulos
-----

Ympäristöliike Extinction Rebellionin järjestämä mielenosoitus Glasgow'ssa ilmastokokouksen aikana.
Avajaisseremonia
Mielenosoittajien kierrätysmateriaaleista rakentama nukke.
Kokouksen päätteeksi hyväksyttiin asiakirja, jossa päätettiin muun muassa, että maiden tulee tarkastella päästövähennyksiään jo seuraavana vuonna, eikä viiden vuoden kuluttua, kuten Pariisin sopimuksen mukaan olisi ollut laita. Lisäksi fossiiliset polttoaineet mainittiin ensimmäistä kertaa COP-kokouksen päätösasiakirjassa, köyhemmille maille luvattiin enemmän rahallista tukea ilmastonmuutokseen sopeutumiseen, maailman kolmanneksi suurin saastuttaja Intia asetti tavoitteekseen olla ilmastoneutraali vuoteen 2070 mennessä ja Kiina sekä USA sopivat yhteistyöstä ilmastonmuutoksen vastaisessa taistelussa.

Ilmastokokouksen tuloksia kuitenkin kritisoitiin voimakkaasti. Huomiota sai esimerkiksi Intia, joka loppuhetkillä vesitti asiakirjan muotoilun "hiilestä luopuminen" muotoon "hiilen käytön vähentäminen". Köyhät maat olivat tyytymättömiä siihen, etteivät rikkaat maat vieläkään luvanneet riittävästi konkreettista apua köyhien maiden ilmastonmuutoksen takia kärsimien tappioiden ja tuhojen (*loss and damages*) korvaamiseksi.

COP26-kokouksen puheenjohtaja Alok Sharma esitti valtuutetuille anteeksipyyntönsä prosessin kulusta kyynelet silmissä.

|  |  |  |
| --- | --- | --- |
| "| Ilmastokatastrofi kolkuttaa yhä ovea. | "|
| **– Yhdistyneiden kansakuntien pääsihteeri António Guterres ilmastokokouksen päätyttyä.** |

Lähteet
-------

1. 1 2  Harvey, Fiona; Carrington, Damian; Brooks, Libby: Cop26 ends in climate agreement despite India watering down coal resolution *The Guardian*.  13.11.2021. Viitattu 14.11.2021. (englanniksi)
2. ↑  Harvey, Fiona: What is Cop26 and why does it matter? The complete guide *The Guardian*.  11.10.2021. Viitattu 2.11.2021. (englanniksi)
3. ↑  Climate crisis: what is COP and can it save the world? *The Guardian*.  2.12.2019. Viitattu 2.11.2021. (englanniksi)
4. ↑  Key COP26 climate summit postponed to ‘safeguard lives’ *UN News*.  2.4.2020. Viitattu 2.11.2021. (englanniksi)
5. ↑  Kokkonen, Yrjö: YK: Maailma menee kohti katastrofia: ilmasto lämpenemässä 2,7 astetta *Yle Uutiset*.  18.9.2021. Viitattu 2.11.2021.
6. ↑  Ellis-Petersen, Hannah: Narendra Modi pledges India will reach net zero emissions by 2070 *The Guardian*.  1.11.2021. Viitattu 2.11.2021. (englanniksi)
7. ↑  Rannard, Georgina & Gillett, Francesca: COP26: World leaders promise to end deforestation by 2030 *BBC News*.  2.11.2021. Viitattu 2.11.2021. (englanniksi)
8. ↑  Kokkonen, Yrjö: Päivittyvä seuranta: Maailman johtajat kertovat maidensa ilmastokannat, Niinistö puhuu myöhemmin iltapäivällä – katso Glasgow'n ilmastokokousta suorana *Yle Uutiset*.  2.11.2021. Viitattu 2.11.2021.
9. ↑  COP26 : plus de 80 pays s'engagent à réduire les émissions de méthane de 30 % d'ici à 2030 *France24*.  2.11.2021. Viitattu 2.11.2021. (ranskaksi)
10. ↑  Sundholm, Marianne: Vad bestämdes på klimatmötet i Glasgow? *Svenska Yle*.  13.11.2021. Viitattu 14.11.2021. (ruotsiksi)
11. ↑  Carrington, Damian: What is ‘loss and damage’ and why is it critical for success at Cop26? *The Guardian*.  13.11.2021. Viitattu 14.11.2021. (englanniksi)
12. ↑  ‘I am deeply sorry’: Alok Sharma fights back tears as watered-down Cop26 deal agreed – video *the Guardian*.  14.11.2021. Viitattu 4.12.2023. (englanniksi)
13. ↑  COP26 : « La catastrophe climatique frappe toujours à la porte », avertit le secrétaire général de l’ONU *Le Monde*.  13.11.2021. Viitattu 14.11.2021. (ranskaksi)

Aiheesta muualla
----------------

* Kokouksen nettisivut (englanniksi)

* Kuvia tai muita tiedostoja aiheesta **Glasgow’n ilmastokokous 2021** Wikimedia Commonsissa